Pagsasao nga Ati

Ti Ati (Inati) ket ti pagsasao ti isla ti Panay idiay Filipinas. Ti karuay a naisasao idiay akin-amianan a Panay ket tinawtawagan iti Sogodnin (Pennoyer 1987). Ti tattao nga Ati ket agsaoda pay iti Kinaray-a ken Hiligaynon.

Pannakaidasig 
Inkeddeng da Pennoyer (1987) kenReid (2013) a ti Inati a kas maysa a naisina a sasao a Filipino. Daytoy ket nakaro a maigiddiat manipud iti sasao a Bisaya ken addaan kadagiti adu a langa a saan amabirukan iti sasao a Tengnga a Filipino.

Ti Inati ket mangipakita kadagiti naiduma a panagbaliw iti uni.
Proto-Malayo-Polinesio *R > Inati /d/, a kas iti PMP *liʔəR > Inati /liʔad/
Proto-Malayo-Polinesio *ə > Inati  /a/ (a kas iti sasao a Tengnga a Luzon), saan nga iti PMP *ə > /u/ or /ə/, a ka s iti sasao a Bisaya

Dagiti lokasion 
Inlista ni Lobel (2013:75) dagiti sumaganad a komunidad ti Ati idiay Filipinas, nga agraman kadagiti naited a populasion iti parentesis.

Iloilo (1,902): Anilao (341), Barotac Viejo (867), Cabatuan (31), Calinog (163), Dueñas (43), Dumangas (50), Janiuay (22), New Lucena (59), Passi (103), San Miguel (17), San Rafael (110), Santa Barbara (12), Tigbauan (69), San Joaquin (15)
Antique (4,680): Anini-y (156), Hamtic (3,081), Tobias Fornier (1,383), San Jose (60)
Capiz (308): Dumarao (308)
Aklan (740+): Buruanga (?), Malay (740)
Guimaras (789): Buenavista (189), Jordan (237), Sibunag (178), Nueva Valencia (185)
Negros Occidental (309): Isabela (309)
Romblon: Odiongan ken Calatrava iti Isla Tablas, ken San Jose iti Isla Carabao (di ammo ti kaadu ti populasion)

Dagup: 8,728+

Inlista ni Baruah (2000) dagiti sumaganad a lokasion.
Antique: Culuasi, Hamtic, San Jose, Sibalom, Tobias
Tina, Hamtic, Antique (512 a tattao)
Capiz: Dumarao
Iloilo: Janiuay, Anilao, Cabatuan, Duenas, Dumangas, Mina, New Lucena, Passi, San Miguel, San Joaquin, San Rafael, Santa Barbara, Tigbauan
Nagpana, Barotac Viejo, Iloilo (500 a tattao)
Aklan
Barangay Sabang, Buruanga, Aklan (4 a sangkabalayan, 15 a tattao)
Barangay Jesuna, Nabas, Aklan (3 a sangkabalayan, 20 a tattao)
In Malay, Aklan: Barbaranggay Argao, Cubay Norte, Cubay Sur, Cogon, Boracay (dagupo: 63 a sangkabalayan, 321 a tattao)

Inreporta ni Pennoyer (1987) a ti Sogodnin ket insasao dagiti bassit a nabati nga agsasao idiay Cogon, Malay (dagiti taudanda ket immalisda manipud iti akin-uneg a Sabang idiay Bakirohan iti Cogon), ken kadagit iisla ti Carabao ken Boracay.

Dagiti nagibasaran 

Baruah, Karabi. 2000. "A Forgotten people: the Ati community of Aklan." Philippine Quarterly of Culture and Society, Vol. 28, No. 3, Special Issue: Problems of development and social justice (September 2000), pp. 301-316. University of San Carlos Publications. http://www.jstor.org/stable/29792465
Lobel, Jason William. 2013. Philippine and North Bornean languages: issues in description, subgrouping, and reconstruction. Ph.D. dissertation. Manoa: University of Hawai'i at Manoa.
Pennoyer, F. Douglas. 1987. The hidden Negrito language of Panay, Philippines. Phlippine Journal of Lingusitics 17.2 & 18.1: 1-36.

Dagiti akinruar a silpo 
Ti Ati ti Negros ken Panay

Ati
Naisagmak a sasao nga Austronesio